CELEX: 62008CN0423
Language: bg
Date: 2008-09-24 00:00:00
Title: Дело C-423/08: Иск, предявен на 24 септември 2008 г.  — Комисия на Европейските общности/Италианска република

6.12.2008   
            
            
               BG
            
            
               Официален вестник на Европейския съюз
            
            
               C 313/16
            
         Иск, предявен на 24 септември 2008 г. — Комисия на Европейските общности/Италианска република
   (Дело C-423/08)
   (2008/C 313/23)
   Език на производството: италиански
   Страни
   
      Ищец: Комисия на Европейските общности (представители: A. Aresu и A. Caeiros)
   
      Ответник: Италианска република
   Искания на ищеца
   
               —
            
            
               Да се установи, че Италианската република не е изпълнила задълженията си по членове 2, 6, 9, 10 и 11 от Регламент (ЕО, ЕВРАТОМ) № 1552/89 (1) на Съвета от 29 май 1989 година за прилагане на Решение 88/376/ЕИО, Евратом относно системата за собствени ресурси на Общностите и от Регламент № 1150/2000 (2) на Съвета от 22 май 2000 година за прилагане на Решение 94/728/ЕО, Евратом относно системата за собствени ресурси на Общностите, както и по член 220 от Регламент (ЕО, ЕВРАТОМ) № 2913/92 (3) на Съвета от 12 октомври 1992 година относно създаване на Митнически кодекс на Общността, тъй като не е спазила сроковете за вписване на собствените ресурси на Общностите в случаите на събиране a posteriori и това е довело до забавено плащане на последните на Общностите.
            
         
               —
            
            
               да се осъди Италианска република да заплати съдебните разноски.
            
         Правни основания и основни доводи
   Комисията упреква италианските власти в неспазване, в случаите на събиране a posteriori на митнически ресурси, на предвидените в съответната общностна правна уредба срокове за вписване на собствените ресурси, доколкото тези власти предоставят на дънъчнозадълженото лице отсрочка (от шестдесет дни) за запознаване с протокола относно оспорването, преди да пристъпят към изчисляване на вносните мита, което води до забавяне на вписването на съответните собствени ресурси на Общността. Това явление е установено при проверка на собствените ресурси, извършена в Италия от 6 до 10 ноември 2000 г.
   Според Комисията тази оперативна практика е несъвместима с действащите общностни разпоредби относно събирането a posteriori. Всъщност условията за определяне на митните сборове са изпълнени още със съставянето от националните власти на протокола, с който се уведомява данъчнозадълженотото лице за размера на митните сборове, които подлежат на събиране, доколкото този документ посочва както името на длъжника, така и размера на митните сборове, които подлежат на събиране. Поради това, че в Италия митните сборове се определят и отчитат едва с изтичането на срока за оспорване, от данъчнозадълженото лице, на корекцията на митните сборове, за която е уведомено, разглежданата национална правна уредба не съответства на релевантните общностни разпоредби и може да доведе, в този случай, до забава, що се отнася до датата на поставяна на разположение на собствените ресурси на Общностите.
   
      (1)  ОВ L 155, стр. 1.
   
      (2)  ОВ L 130, стр. 1; Специално издание на български език, 2007 г., глава 1, том 2, стр. 184.
   
      (3)  ОВ L 302, стр. 1; Специално издание на български език, 2007 г., глава 2, том 5, стр. 58.